Η καλύτερη επιλογή που θα μπορούσαμε να κάνουμε στην Ανάληψη. Η διαμονή μας στη σουίτα Sοfilins, ήταν πραγματικά εξαιρετική. Τα πάντα ήταν πεντακάθαρα. Η διακόσμησή της είναι πολύ προσεγμένη συνδυάζοντας την πολυτέλεια με την άνεση. Είναι πλήρως εξοπλισμένη, με το πλυντήριο πιάτων να κάνει τη διαφορά. Το στρώμα ήταν πολύ άνετο και οι φωτισμοί μαγευτικοί. Η βεράντα είναι άνετη, ανοιχτή και ήσυχη. Ενώ η σουίτα βρίσκεται σε μια πολύ ήσυχη γειτονιά στην Ανάληψη, υπάρχουν πολύ κοντά supermarket ,ταβέρνες, φαρμακείο. Όσο για την παραλία, απέχει μόνο 5 λεπτά με τα πόδια. Ο Γιώργος και η σύζυγός του η Κατερίνα ήταν πολύ εξυπηρετικοί και ευγενικοί οικοδεσπότες, πρόθυμοι να μας βοηθήσουν σε ότι χρειαζόμασταν. Η επικοινωνία μας ήταν άριστη. Σίγουρα θα ξαναπάμε και προτείνω ανεπιφύλακτα αυτό το κατάλυμα σε όποιον σχεδιάζει να επισκεφτεί την Ανάληψη.